hotchpotch/miracl-hf-unified huggingface dataset:
कोइलवर पुल
कोईलवर पुल पटना और आरा के बीच कोइलवर नामक स्थान पर है। कोईलवर रेल-सह-सड़क पुल है। ऊपर रेलगाड़ियाँ और नीचे बस, मोटर और बैलगाड़ियाँ आदि चलती हैं। सोन नदी पर अवस्थित कोईलवर पुल विकास की जीवन रेखा का एक मुख्य बिन्दु है। लोहे के गाटर से बने इस दोहरे एवं दो मंजिला पुल की निर्माण तकनीक व सुन्दरता लोगों को आज भी काफी आकर्षित करती है। 1862 ई. में यह पुल तैयार हो गया था। इस पुल का नाम बिहार के जाने माने स्वतंत्रता सेनानी प्रोफेसर अब्दुल बारी के नाम पर अब्दुलबारी पुल भी है। एक ओर जहाँ यह पुल दानापुर-मुग़लसराय रेल खंड को जोड़ता है तो दूसरी ओर पटना-भोजपुर सड़क याता-यात को जोड़ता है।
पुल 1982 की गाँधी (फ़िल्म) में दिखाया गया है, जिसे रिचर्ड एटनबरो द्वारा निर्देशित किया गया है। कोईलवर पुल के ऊपरी मंजिल स्थित अप एवं डाउन रेल लाइन से दर्जन भर सुपर फास्ट ट्रेन समेत दर्जनों यात्री एवं गुड्स ट्रेनें गुजरती हैं। सैकड़ों भारवाहक वाहन समेत बस-कार आदि यात्री वाहन निचले मंजिल के दोहरे सुरंगनुमा सड़क मार्ग से गुजरते हैं। इसके नीचे बहती रहती है सोन नदी की अविरल धारा जिसमें नौकाएं तैरती रहती हैं। सोन नदी से निकला बालू इसी पुल से उत्तर बिहार तक और पश्चिम में उत्तर प्रदेश के पूर्वी क्षेत्र तक वाहनों द्वारा पहुंचकर विकास में योगदान देता है। कोइलवर पुल की लंबाई 1440 मीटर तक दक्षिणी रोड लेन 4.12 मीटर और उत्तरी रोड लेन 3.03 मीटर चौड़ी है।
राजेन्द्र सेतु
राजेन्द्र सेतु/ मोकामा पुल - लगभग दो किलोमीटर लंबा यह पुल गंगा नदी पर बना बिहार का रेल-सह-सड़क पुल है, जो उत्तर बिहार को दक्षिण बिहार से जोड़ता है।
पुल का स्थान मोक्षगुंडम विश्वेश्वरय्या के काम पर आधारित था, जो उस समय 90 वर्ष से अधिक पुराना था।
पटना जिले के हैथिदाह के पास सड़क-सह-रेल पुल का उद्घाटन 1959 में भारत के प्रधान मंत्री जवाहरलाल नेहरू और बिहार के पहले मुख्यमंत्री डॉ श्रीकृष्ण सिंह ने किया था। पुल का निर्माण ब्राथवाइट, बर्न एंड जेसॉप कंस्ट्रक्शन कंपनी द्वारा किया गया था। यह लगभग 2 किलोमीटर (1.2 मील) लंबा है और इसमें दो लेन वाली सड़क और एक लाइन रेलवे ट्रैक है।
राजेंद्र सेतु के लिए एक नए समांतर रेलवे पुल का निर्माण 12 मार्च 2016 को प्रधान मंत्री नरेंद्र मोदी ने किया था। नया 1.9 किमी रेलवे पुल फरवरी 2021 तक परिचालित होने वाला है। नए पुल के निर्माण के लिए अनुबंध आवंटित किया गया था इंडियन रेलवे कंस्ट्रक्शन कंपनी लिमिटेड (आईआरकॉन)।
नेपाल में मानव अधिकार
नेपाली सेना बल और नेपाली कम्युनिस्ट पार्टी (नेकपा- माओवादी) के बीच १९९६ से २००६ के बीच हुए संघर्ष में, परिणाम सामने आया कि इस बीच देश भर में मानवाधिकार का उलंघन काफी अधिक बढ़ गया था। दोनो तरफ से यातना, गैर कानूनी हत्या, मनमाने ढंग से गिरफ्तारी और अपहरण के दोषी पाए गए हैं। संघर्ष के दौरान नेपाल विश्व में ओझल बना रहा।
संघर्ष के बाद परिणाम ये भी सामने आया कि मानवाधिकार के उलंघन से लोगों में गरीबी बढ़ी है, स्वास्थ्य में गिरावट दर्ज की गई, शिक्षा में गिरावट आई, लिंग-भेद बढ़ा है। इन क्षेत्रों में आई गिरावट का मुद्दा अब तक बना हुआ है। नेपाली लोगों को मूल, जाती, लिंग आदि के आधार पर भेद-भाव का सामना करना पड़ता है, और जो लोग ग्रामीण क्षेत्रों में रहते हैं उनमें पर्याप्त स्वास्थ्य सेवा की पहुंच में कमी, शिक्षा की पहुंच में कमी और अन्य स्रोतों की पहुंच में कमी देखी गई है। हिंसा देश के लिए आफत बना हुआ है, विशेष रूप से स्त्रियों के प्रति। आर्थिक असमानता व्याप्त है, और स्वास्थ्य समस्या बना हुआ है—कुछ क्षेत्रों में उच्च शिशु मृत्यु दर, दिमागी बीमारी, और अपर्याप्त स्वास्थ्य सेवा सहित।
पारमिता शतपथी
पारमिता शतपथी(जन्म ३० अगस्त १९६५) ओड़िया भाषा के विख्यात लेखिका हैं। इनके द्वारा रचित एक कहानी "प्राप्ति" के लिये उन्हें सन् २०१६ में साहित्य अकादमी पुरस्कार (ओड़िया) से सम्मानित किया गया।
वो लेखिका प्रतिभा शतपथी की सुपुत्री हैं और १९८९ से भारतीय राजस्व सेवा की अधिकारी है।
नेपाल में एलजीबीटी अधिकार
नेपाल समलिंगी अधिकार और अन्य समान अधिकार (अंग्रेजी में: गे, बाइसेक्सुअल, ट्रांसजेंडर और इंटरसेक्स) (एलजीबीटीआई) अधिकार में न सिर्फ दक्षिण एशिया में अपितु पूरे विश्व में सबसे अधिक प्रगतिशील देशों में से एक है, जैसा कि देश ने अपने नए संविधान में समलिंगी अधिकार को मूल सिद्धांत के रूप में मान्यता दे दिया है।
नेपाल का वर्तमान का एलजीबीटीआई कानून विश्व के कुछ सबसे अधिक खुला कानून (ओपेन लॉ) में से एक है और एलजीबीटीआई की पहचान पाये नेपाली लोगों के लिए यह एक अधिकार का गुच्छा है।
नेपाल सरकार, जो २००७ में राजतंत्र को खत्म कर बनी थी ने कई अन्य नए कानून बनाये और साथ-साथ २००७ में समलैंगिक कानून को देश भर में कानूनन मान्य (लीगल) कर दिया। लैंगिक निर्धारण को स्पष्टता के साथ मान्य करते हुए नए कानून बनाये, जो पुराने संविधान में नहीं था। नया नेपाल का संविधान १६ सितम्बर २०१५ को संविधान सभा द्वारा अनुमोदित किया गया। इस संविधान में कई ऐसे प्रावधान सम्मिलित किये गए हैं जो एलजीबीटीआई लोगों से संबंध रखते हैं, जिनमे से कुछ ये हैं:
ब्रह्मा (बौद्ध धर्म)
बौद्ध धर्म के सन्दर्भ में, ब्रह्मा एक प्रमुख देव तथा स्वर्ग के राजा हैं।
शीलभद्र
महास्थविर शीलभद्र (५२९-६५४) एक बौद्ध विद्वान तथा दार्शनिक थे। वे नालन्दा महाविहार के अध्यक्ष थे। Kulpati of nalanda university at harshvardhna dinesty
ऊर्जा स्वतंत्रता
ऊर्जा स्वतन्त्रता () के प्रायः दो अर्थ होते हैं-
लक्ष्य सेन
लक्ष्य सेन () (जन्म ;१६ अगस्त २००१, अल्मोड़ा ,उत्तराखंड ,भारत) एक भारतीय जूनियर बैडमिंटन खिलाड़ी है।
"बॉयज सिंगल" "पुरुष एकल"
एशियन बेडमिंटन चेम्पियनशिप में स्वर्ण पदक
बुंदेलखंड विश्वविद्यालय
बुन्देलखण्ड विश्वविद्यालय, उत्तर प्रदेश के झांसी नगर में स्थित एक विश्वविद्यालय है। इसकी स्थापना १९७५ में हुई थी। इस विश्वविद्यालय में व्यावसायिक, तकनीकी तथा रोजगारपरक शिक्षा पाठ्यक्रम चलते हैं।
बांसी नदी
नेपाल स्थित हिमालय की पहाडि़यों से निकली बांसी नदी पिपरा-पिपरासी, मधुबनी, पडरौना के खिरकिया स्थान होते हुए सेवरही के शिवाघाट से आगे पिपराघाट में नारायणी में जाकर मिल जाती है। करीब 100 किमी की यात्रा करते हुए यह नदी सैकड़ों गांवों को अपने जल से प्रभावित करती रहती है।
इस नदी के महत्व को 'सौ काशी और एक बांसी' की लोकोक्ति से समझा जा सकता है। त्रेता युगीन पौराणिक महत्व की यह नदी संबंधित क्षेत्र के लोगों के लिए जीवनदायिनी है। ऐसी मान्यता है कि मिथिला जाते समय भगवान श्रीराम ने विश्वामित्र ऋषि और अपने भाई लक्ष्मण के साथ बांसी नदी के तट पर विश्राम किया था। माघ माह में स्नान के अवसर पर मोक्ष प्राप्ति के लिए इस नदी में लाखों लोग डुबकी लगाते हैं।
पडरौना व सेवरही के शहरी इलाके के सीवरेज में मलजल के बहाव व चीनी मिलों के अपशिष्ट युक्त जल के इस नदी में आकर मिलने से इस नदी का जल आज जहरीला होकर जीवों के लिए खतरनाक हो गया है। इसके अलावा वही गंडक नहर प्रणाली पर स्थित गनेशा पट्टी फाल के माध्यम से नहर के ओवर फ्लो को बांसी नदी में मिलाने के कारण नहर का सिल्ट नदी में जमा होने से भी नदी की गहराई और चौड़ाई प्रभावित हो रही है।
बांसी
बांसी (Bansi) भारत के उत्तर प्रदेश राज्य के सिद्धार्थनगर ज़िले में स्थित एक नगर है। यह इसी नाम की तहसील का मुख्यालय भी है।
बांसी राप्ती नदी के दक्षिणी किनारे पर बसा हुआ है।
बांसी राजा मूल रूप से कश्मीर के निवासी थे, जिनके परिवार तेरहवीं शताब्दी में आये थे।
लिंग निर्धारण प्रणाली
लिंग निर्धारण प्रणाली (sex-determination system) एक जीववैज्ञानिक प्रणाली है जो किसी जीव में लैंगिक विशेषताओं के विकास को निर्धारित करती है। जो जीव अपनी सन्तानें लैंगिक प्रजनन द्वारा उत्पन्न करते हैं, उन सभी जीवों में दो 'लिंग' होते हैं।
हगातना
हगातना () संयुक्त राज्य अमेरिका प्रशासित क्षेत्र गुआम की राजधानी है।
एंडी रॉबर्ट्स
सर एंडरसन मॉन्टगोमेरी एवर्टॉन रॉबर्ट्स (जन्म: 29 जनवरी 1951) लघु रूप, एंडी रॉबर्ट्स () एंटीगुआ और बारबुडा से वेस्टइंडीज़ क्रिकेट टीम के पूर्व क्रिकेट खिलाड़ी हैं। वह 1970-80 के दशक के वेस्टइंडीज के भयभीत करने वाले तेज गेंदबाज थे। उनके अन्य महत्वपूर्ण साथी थे: माइकल होल्डिंग, जोएल गार्नर, कॉलिन क्रॉफ्ट और दिवंगत मैलकम मार्शल। एंडी काउंटी क्रिकेट में हैम्पशायर और लीसेस्टरशायर की तरफ से भी खेलें। 1969/70 से 1984 तक उन्होंने 228 प्रथम श्रेणी मैच खेलें जिसमें उन्होंने 21.01 की औसत से 889 विकेट लिये। 1975 से 1983 तक चले अपने अंतर्राष्ट्रीय करियर के 47 टेस्ट मैच में उन्होंने 25.61 की औसत से 202 विकेट लिये। उन्होंने 56 एक दिवसीय अंतर्राष्ट्रीय भी खेलें जिसमें उन्होंने 20.35 की औसत से 87 विकेट लिये।
मैलकम मार्शल
मैलकम मार्शल (18 अप्रैल 1958 - 4 नवंबर 1999, ) ब्रिजटाउन, बारबाडोस से वेस्टइंडीज़ क्रिकेट टीम के खिलाड़ी थे जिन्हें क्रिकेट इतिहास के सबसे अच्छे तेज गेंदबाजों में से एक माना जाता है। वह 1970-80 के दशक की अजेय वेस्टइंडीज टीम के तेज गेंदबाज थे। वह 80 के दशक के सबसे सफल गेंदबाज थे और उस अवधि में वेस्टइंडीज की सफलता के मुख्य बिंदु थे। मैलकम का काउंटी चैम्पियनशिप में हैम्पशायर की तरफ से भी सफल क्रिकेट करियर रहा।
मैल्कम ने 1978-79 में भारत के खिलाफ अपनी पहली टेस्ट सीरिज में 3 मैच में मात्र 3 विकेट लिये थे। उसके बाद उन्हें 1980 में ही दोबारा खेलने का मौका मिला। वेस्टइंडीज टीम में जोएल गार्नर, एंडी रॉबर्ट्स, कॉलिन क्रॉफ्ट, माइकल होल्डिंग जैसे सफल गेंदबाज मौजूद थे। इस कारण उन्हें अनियमित रूप से खेलने का ही मौका मिलता था। 1982 तक उन्होंने 12 टेस्ट खेलकर 31.88 की औसत से 34 विकेट लिए थे। यह आँकड़े साधारण थे। 1982 में उन्होंने 22 मैचों की चैम्पियनशिप में हैम्पशायर के लिए 134 विकेट लिए। उसके बाद उन्हें 1983 के भारतीय टीम के वेस्टइंडीज दौरे पर टीम में चुन लिया गया। उन्होंने इस श्रृंखला में 21 विकेट लिये। फिर वेस्टइंडीज के भारत दौरे पर उन्होंने 5 टेस्ट में 33 विकेट लिये। वेस्टइंडीज ने टेस्ट श्रृंखला 3-0 से और वनडे 5-0 से जीती थी। फिर ऑस्ट्रेलिया के खिलाफ घरेलू मैदानों पर उन्होंने 21 विकेट लिये और 1984 में इंग्लैंड में इंग्लैंड के विरुद्ध 24 विकेट लिये। वहाँ हेडिंग्ले में क्षेत्ररक्षण करते हुए उनके बाएँ हाथ का अंगूठा टूट गया था। वह फिर भी बल्लेबाजी करने आए और इतने समय तक टिके रहे कि लैरी गोम्स ने अपना शतक पूरा कर लिया। उन्होंने फिर गेंदबाजी करके 53 रन देकर 7 विकेट भी लिये। इसे उनके सर्वश्रेष्ठ प्रदर्शनों में से एक के रूप में गिना जाता है।
गार्नर और होल्डिंग के सन्यास लेने के बाद 1988 तक कोर्टनी वॉल्श और कर्टली एम्ब्रोस उनके अन्य महत्वपूर्ण गेंदबाज साथी बन चुके थे। इस कारण उनका कार्य भार उनके पूरे करियर में कम ही था। फिर भी 1983 से 1991 की अवधि में उनके नाम 69 मैचों में 342 विकेट है, जो कि किसी भी गेंदबाज के मुक़ाबले सबसे ज्यादा है। इस अवधि में वेस्टइंडीज तेज गेंदबाजों द्वारा लिये गए विकटों में से उन्होंने 31.37 फीसदी विकेट स्वयं लिये। 1982-83 से लेकर 1985-86 तक इन तीन सालों में वे सबसे अच्छे गेंदबाज थे। उस अवधि में उन्होंने लगातार सात श्रृंखलाओं में 21 या उससे अधिक विकेट लिए, जिसमें से अंतिम पाँच में उनकी गेंदबाज़ी औसत 20 से कम रही। जीते हुए टेस्ट मैचों में मैलकम की गेंदबाजी औसत सिर्फ मुथैया मुरलीधरन को छोड़कर सभी गेंदबाजों से कम है।
कुल मिलाकर 1977/78 से 1995/96 तक मैलकम ने 408 प्रथम श्रेणी मैच खेले थे। जिसमें उन्होंने 19.10 की औसत से 1651 विकेट लिये। मैलकम हैम्पशायर काउंटी क्रिकेट क्लब की तरफ से 1979 से 1993 तक खेलते थे। उन्होंने काउंटी चैम्पियनशिप में 800 से अधिक विकेट लिये और हैम्पशायर को लिस्ट ए क्रिकेट की प्रतियोगिता बेन्सन और हैजेस कप को जीतने में भी मदद की। 1978 से 1991 तक चले अपने अंतर्राष्ट्रीय करियर के 81 टेस्ट मैचों में उन्होंने 20.94 की औसत से 376 विकेट लिये। 1998 में कोर्टनी वॉल्श ने जब तक मैलकम से अधिक विकेट नहीं लिये थे, तब तक वह वेस्टइंडीज के सबसे सफल गेंदबाज थे। मैलकम निचले क्रम के कुशल बल्लेबाज भी थे और उन्होंने टेस्ट क्रिकेट में 10 अर्ध शतक भी लगाए। मैलकम एक दिवसीय क्रिकेट में कम सफल रहे। उन्होंने 136 एक दिवसीय अंतर्राष्ट्रीय खेले थे, जिसमें उन्होंने 26.96 की औसत से 157 विकेट लिये।
जठरांत्र क्षेत्र
जठरांत्र क्षेत्र (gastrointestinal tract या digestive tract (पाचन क्षेत्र) या alimentary canal) मनुष्य एवं अन्य जन्तुओं के अन्दर पाया जाने वाला  अंग तंत्र है जो भोजन को ग्रहण करता है, इसका पाचन करता है, उसमें से ऊर्जा एवं पोषक पदार्थों का शोषण करता है, और अन्त में बचे हुए अपशिष्ट (वेस्ट) को मल एवं मूत्र के रूप में बाहर निकालता है। मानव के जठरान्त्र क्षेत्र में, मुख, आमाशय, छोटी आँत, बडी आँत होते हैं।
राय लक्ष्मी
राय लक्ष्मी एक भारतीय फिल्म अभिनेत्री हैं। वह मुख्यत: कन्नड़ फिल्मों में नजर आतीं हैं। लक्ष्मी राय का का जन्म 5 मई 1989 को में हुआ था। बैंगलोर कर्नाटक में हुआ था। वह 15 साल की उम्र से फिल्मों में काम कर रही हैं। वह सोनाक्षी सिन्हा की फिल्‍म 'अकीरा' में कैमियो किया था। अभिनेत्री राय लक्ष्मी फिल्म 'जूली 2' में नजर आने वाली हैं। जूली 2 राय लक्ष्मी की 50वीं फिल्म है। पहलाज निहलानी जूली 2 के डिस्ट्रीब्यूशन को अपने हाथों में ले लिया है। 2018 में उन्होंने मलयालम सिनेमा में ममूटी स्टारर ओरु कुट्टनादन ब्लॉग के साथ वापसी की।
ग्रसनी
ग्रसिका (Oesophagus) से भ्रमित न हों।
ग्रसनी (pharynx / फैरिंक्स ) मुंह और नासा गुहा के पीछे गले का एक भाग है जो ग्रास नली और श्वास नलिका के ऊपर होती है। ग्रसनी, कशेरुकियों (vertebrates) तथा अकशेरुकियों दोनों में पायी जाती है। ग्रसनी ही भोजन और वायु को क्रमशः ग्रसिका और स्वरयंत्र (larynx) में ले जाती है।
क्रमाकुंचन
पेशियों में क्रम से अरीय-सममित संकुचन (contraction) एवं विश्रांति (relaxation) होती रहती है जो तरंग की तरह आगे बढती रहती है। आँत| आतों]] में यह गति क्रमाकुंचन (=क्रम + आकुंचन / Peristalsis) कहलाती है। यह गति सारे पाचक नाल में, ग्रासनली से लेकर मलाशय तक, होती रहती है, जिससे खाया हुआ या पाचित आहार निरंतर अग्रसर होता जाता है। अन्य आशयों में तथा वाहिकाओं में भी यह गति होती है।
आंत्रनाल में श्लेष्मल स्तर के बाहर वृत्ताकार और उनके बाहर अनुदैर्ध्य पेशीसूत्रों के स्तर स्थित हैं। वृत्ताकार सूत्रों के संकोच से नाल की चौड़ाई संकुचित हो जाती है। अतएव संकोच से आगे के आहार का भाग पीछे को नहीं लौट सकता। तभी अनुदैर्ध्य सूत्र संकोच करके नाल के उस भाग की लंबाई कम कर देते हैं। अतएव आहार आगे को बढ़ जाता है। फिर आगे के भाग में इसी प्रकार की क्रिया से वह और आगे बढ़ता है। यही आंत्रगति कहलाती है। दूसरी खंडीभवन (segmentation) गति भी नाल की भित्ति में होती रहती है। ये गतियाँ आहार को आगे बढ़ाने में सहायता देने के अतिरिक्त, भली प्रकार से काइम को मथ सा देती हैं, जिससे पाचक रस और आहार के कणों का घनिष्ठ संपर्क हो जाता है।
प्रकृति ने ऐसा प्रबंध किया है कि आहार पदार्थों के सब अवयव, जो जांतव शरीर में भी उपस्थित रहते हैं, व्यर्थ न जाने पाएँ। उनका जितना भी अधिक से अधिक हो सके, शरीर में उपयोग हो। उनसे शरीर के टूटे फूटे भागों का निर्माण हो, नए ऊतक (tissues) भी बनें और काम करने की ऊर्जा उत्पन्न हो। आहार का यही प्रयोजन है और आहार के भिन्न अवयवों का उनके अत्यंत सूक्ष्म तत्वों में विभंजन कर देना, जिससे उनका अवशोषण हो जाय और शरीर की कोशिकाएँ उनसे अपनी आवश्यक वस्तुएँ तैयार कर लें, यही पाचन का प्रयोजन है। वास्तव में जिसको साधारण बोलचाल में पाचन कहा जाता है, उसमें दो क्रियाओं का भाव छिपा रहता है, पाचन और अवशोषण। पाचन केवल आहार के अवयवों का अपने घटकों में टूट जाना है, जो पाचक रसों की क्रिया का फल होता है। उनका अवशोषण होकर रक्त में पहुँचना दूसरी क्रिया है, जो क्षुदांत्र के रसांकुरों का विशेष कर्म है।
परपोषित पोषण
जब कोई जीव, अन्य जीव द्वारा बनाये गये भोजन से पोषण (nutrition) प्राप्त करते हैं, तो यह परपोषी पोषण (Heterotropic Nutrition) कहलाता है, तथा ऐसे जीव जो दूसरे जीव द्वारा बनाये गये भोजन से पोषण प्राप्त करते हैं, परपोषित (Heterotrophs) कहलाते हैं।
शतानीक
शतानीक महाभारत के चरित्र द्रौपदी और भीम का पुत्र था। उसने कुरुसेना के बहुत से योद्धाओं को परास्त किया और अपने भाईयों के साथ मिलकर भूरिश्रवा के बहुत से भाईयों और, दुर्योधन, और अन्य कौरवों के पुत्रों का वध किया।
१८ वें दिन युद्ध समाप्त होने के पश्चात रात्री में शतानीक और उसके अन्य भाईयो का अश्वत्थामा ने सोते समय वध कर दिया था।
डेविड बून
डेविड क्लेरेंस बून (जन्म 29 दिसंबर 1960, ) ऑस्ट्रेलिया के पूर्व क्रिकेट खिलाड़ी हैं जिन्होंने 1984-1996 के वर्षों की अवधि में अंतर्राष्ट्रीय क्रिकेट खेला था। वह सलामी बल्लेबाज के रूप में खेलते थे। उन्होंने 107 टेस्ट खेलें जिसमें उन्होंने 7,422 रन 43.65 की औसत से 21 शतक लगाकर बनाए। उन्होंने 181 वनडे भी खेलें जिसमें उनके नाम 5,964 रन 37.04 की औसत से दर्ज है। वह एलन बॉर्डर की कप्तानी में पुनर्जीवत की गई ऑस्ट्रेलिया क्रिकेट टीम के बहुमूल्य स्तंभ थे। इस समय मैच रेफरी की भूमिका निभाते हैं।
एशियन पेंट्स
एशियन पेंट्स लिमिटेड एक भारतीय बहुराष्ट्रीय कम्पनी है जिसका मुख्यालय मुंबई, महाराष्ट्र में है। ये कम्पनी, रंग, घर की सजावट, फिटिंग से संबंधित उत्पादों और संबंधित सेवाएं प्रदान करने, निर्माण, बिक्री और वितरण के व्यवसाय में लगी हुई है। एशियन पेंट्स भारत की सबसे बडी और एशिया की चौथी सबसे बडी रंगो की कम्पनी है। , भारतीय रंग उद्योग में ५४॰१% के साथ इसका सबसे बड़ा बाजार हिस्सा है।
फरवरी १९४२ में मुंबई की एक गैरेज में चार दोस्तोंने, चंपकलाल चोकसे, चिमनलाल चोकसी, सूर्यकांत दाणी और अरविंद वकिल ने एशियन पेंट्स कम्पनी स्थापित कि थी। द्वितीय विश्व युद्ध और १९४२ के भारत छोड़ो आंदोलन के दौरान, रंग आयात पर एक अस्थायी प्रतिबंध लगाया गया था जिस कारण केवल विदेशी कम्पनियां और शालिमार पेंट्स बाजार में थे। एशियन पेंट्स ने बाजार पर कब्जा कर लिया और १९५२ में २३ करोड़ के वार्षिक कारोबार किया लेकिन केवल २% पीबीटी मार्जिन के साथ। १९६७ तक यह देश में अग्रणी पेंट निर्माता बन गया।
इन चार परिवारों ने एक साथ कम्पनी के अधिकांश शेयर अपने साथ रखे। लेकिन १९९० के दशक में जब कम्पनी भारत से बाहर बढ़ी तो वैश्विक अधिकारों से इन में विवाद शुरू हुआ। १९९७ में चंपकलाल चोकसे के परिवार ने अपने १३॰७% शेयर बेच दिये। १९९७ में चंपकलाल की मृत्यु के बाद उनके बेटे अतुल ने कारोबार संभाला था। ब्रिटिश कम्पनी इम्पीरियल केमिकल इंडस्ट्रीज के साथ सहयोग की बाते विफल होने के बाद, चोकसे के शेयरों को अन्य तीन परिवार और यूनिट ट्रस्ट ऑफ इंडिया ने खरीदा था। चोकसी, दाणी और वकिल परिवार कुल मिलाकर ४७॰८१% शेयर रखते थे।
१९५० के दशक में कम्पनी ने एक "धोने योग्य डिस्टेंपर" का बाजार में लाया, जो सस्ते सूखे डिस्टेंपर और महंगी प्लास्टिक इमल्शन पेंट के बीच का एक संतुलन था। १९५४ में कम्पनी ने "गट्टू" नाम का शुभंकर पेश किया, जो एक शरारती लड़का था अपने हाथ में रंग की बाल्टी लिये। आर के लक्ष्मण द्वारा निर्मित ये शुभंकर मध्य वर्गों में आकर्षक साबित हुआ। इस शुभंकर का उपयोग १९७० तक प्रिंट विज्ञापन और पैकेजिंग में किया गया और १९९० के दशक में टेलीविजन विज्ञापनों पर भी ये देखाई देने लगा। गट्टू ने रंगारियों के नेतृत्व वाले व्यवसाय को अंत उपयोगकर्ता, याने घर के मालिकों, तक लाने में मदद की। एशियन पेंट्स से जुड़ी अमेरिकी विज्ञापन एजेंसी ओगिल्वी और माथेर ने १९८० के दशक में त्योहारों के अवसर पर अपने टैग लाइन "हर घर कुछ कहता हैं" की शुरुवात की। कम्पनी ने भावनात्मक स्तर से जुड़कर घरों को रंगाने के अवसर को त्यौहारों और महत्वपूर्ण जीवन की घटनाएं, जैसे कि विवाह और बच्चे का जन्म, से संबंधित कर विज्ञापित किया। १९९० के दशक में, विज्ञापन बाहरी दिवारों के रंग पर ध्यान केंद्रित करने लगा जो उन्हें कालातीत रख सकते थे। कम्पनी ने २००० में अपनी कॉर्पोरेट पहचान को पुनर्जीवित किया और "गट्टू" को उनके शुभंकर के रूप से हटा दिया और बाद में "एशियन पेंट" लोगो को छोटा "एपी" में भी बदल दिया।
भू-ज्योतिष
प्राचीन व आधुनिक ज्योतिष  शास्त्र में  महत्वपूर्ण प्रश्न ,कि पृथ्वी भी एक ग्रह है ,जिस ग्रह पर मनुष्य व सभी जीवों का जीवन प्रारम्भ  होता है ,जीवन संचालन के लिए समस्त आवश्कताएं जैसे-श्वांस,जल, भोजन,निवास,व अन्य आवश्यक  चींजें पृथ्वी ग्रह से ही प्राप्त होती हैं, अतः पृथ्वी ग्रह का प्रभाव ? पृथ्वी के सभी जींवों  पर कुछ न कुछ अवश्य होना चाहिए ? क्योंकि  जब कई प्रकाश वर्ष  दूर स्थित नक्षत्रों,राशियों व लाखों करोड़ों किलोमीटर  दूर स्थित नवग्रहों का शुभ या अशुभ प्रभाव पृथ्वी पर स्थित जींवों पर हो सकता है ,तब पृथ्वी ग्रह का प्रभाव ,पृथ्वीवासियों क्यों नहीं होगा बल्कि पृथ्वी ग्रह का प्रभाव ,पृथ्वी पर जन्म लेने व निवास वाले जीवों पर सबसे अधिक होना ही चाहिए |
अतिस्वेदलता
अतिस्वेदलता (हाइपरहाइड्रोसिस / Hyperhidrosis) एक ऐसी हालत/अवस्था है जिसमें असामान्य रूप से अत्यधिक पसीना आती है, जो कि शरीर के तापमान के नियमन के लिए जरूरी है। हाइपरहाइड्रोसिस बीमारी की वजह से आती है हथेलियों और तलवों में अधिक पसीना। सामान्‍यतया शरीर से पसीना आने से शरीर का तापमान नियंत्रित रहता है। लेकिन यदि आप हाइपरहाइड्रोसिस नामक बीमारी से ग्रस्‍त हैं तो सर्दियों में भी आपकी हथेलियों और तलवों से पसीना आएगा।
पसीना हमारे शरीर में मौजूद पसीने की ग्रंथियों से निकलता है। इन्हें एक्राइन स्वेद-ग्रन्थि/पसीना ग्रंथि (Eccrine Sweat Glands) कहते हैं। इंसान के शरीर पर 20 लाख से 40 लाख तक पसीने की ग्रंथियां होती है। ये ग्रंथियां पैर के तलवों , हथेली , मस्तक , गाल और काँख Armpit में सबसे ज्यादा होती है। इसलिए इन जगहों पर स्वेटिंग ज्यादा होती है। पसीने में 99 % पानी और थोड़ी मात्रा में नमक , प्रोटीन और यूरिया होते है। पसीना गंध रहित पानी होता है।
हाइपरहाइड्रोसिस दो तरह के होते है एक प्राइमरी और दूसरा सेकेंड्री। जब हाथों, पैरों और काँख को अत्यधिक पसीना प्रभावित करता है तो इसे प्राइमरी या फोकल हाइपरहाइड्रोसिस कहते हैं। प्राइमरी हाइपरहाइड्रोसिस के अधिकतर मामलों में कोई कारण नहीं पाया गया, यह पारिवारिक रूप से प्रसारित होता प्रतीत होता है।
यदि पसीना किसी अन्य चिकित्सीय स्थिति के कारण आता है तो इसे सेकेंडरी हाइपरहाइड्रोसिस कहते हैं। पसीना पूरे शरीर में या एक क्षेत्र में हो सकता है। सेकेंडरी हाइपरहाइड्रोसिस उत्पन्न करने वाली स्थितियाँ:
हथेली का अत्यधिक पसीनापन या पाल्मोप्लान्टर हाइपरहाइड्रोसिस ११ साल की उम्र से शुरू होता है और जीवन भर इससे जूझना पड़ता है। हाथों का अत्यधिक पसीनापन ना केवल लज्जा का विषय बन जाता है, बल्कि हमारी गतिविधियों में दखल भी डालता है। हाइपरहाइड्रोसिस के लिए उपलब्ध कई प्रणालीगत, सामयिक, शल्यचिकित्सक और विद्युत उपचार हैं। एंटीहाइड्रल क्रीम हथेलियों और पैरों के लिए हाइपरहाइड्रोसिस के लिए निर्धारित समाधानों में से एक है, और प्रति सप्ताह केवल 2 बार लगाने के साथ अच्छी तरह से काम करता है। हाइपरहाइड्रोसिस थेरेपी के लिए टॉपिकल एजेंटों में फार्मल्डिहाइड लोशन, सामयिक एंटीकॉलिनर्जिक्स इत्यादि का उपयोग करते हैं। ये एजेंट केराटिन (प्रोटीन) को विकृतीकरण कर पसीने को कम करते हैं, जिससे स्वेद-ग्रन्थि/पसीना ग्रंथि (Eccrine Sweat Glands) के छिद्रों को बंद करता है। उनके पास एक अल्पकालिक प्रभाव पड़ता है। फार्मल्डिहाइड को एक संभावित मानव कैंसरजन के रूप में वर्गीकृत किया जाता है क्योंकि दिन के बाद वर्ष में लगातार इनहेलेशन से , नाक और मस्तिष्क के कैंसर, और संभवतः रक्त का कैंसर (ल्यूकेमिया) हो सकता है। संपर्क संवेदनशीलता बढ़ी है। यह ऑपरेशन आखिरी विकल्प माना जाता है क्योंकि आधे मामलों में मुआवज़े के तौर पर शरीर के किसी और हिस्से से और भी ज़्यादा पसीना निकलता है। हाथ का पसीना तो चला जायेगा लेकिन आपके पीठ या किसी और हिस्से से और भी पसीना छूटने लगेगा। अगर आप इसी पद्धति का इस्तेमाल करना चाहते हैं तो ऐसे किसी डॉक्टर के पास जाइये जिन्होंने यह ऑपरेशन पहले किया है। ऐसे किसी से यह ऑपरेशन ना करवाएं जोकि इस पद्धति से पूरी तरह से वाकिफ नहीं हैं।
लोरेंज़ो मोनाको
लोरेंज़ो मोनाको (१३७०-१४२५) इटालियन चित्रकार।
इनका जन्म सियेना में हुआ। 'वर्जिन का राज्याभिषेक' शीर्षक चित्र से सिद्ध होता है कि उसने पुनर्जागरण काल के पूर्व की यथार्थवादी शैली को अपनाया था। फ्लोरेंटिन परंपरा के सियेनिज शैली के चित्रकार जिआत्तो की कला में, रंजित भावों का आविष्कर आकारों द्वारा किया गया है। इसे अपनाकर लोरेंज़ों ने सुंदर आवेगपूर्ण लयदार रेखाओं से भावाभिव्यक्ति की है। इसलिए कुछ अंश तक वह फ्लोरेंस में कला परिवर्तक माना जाता रहा। फ्लोरेंस के सान त्रिनिता चर्च में 'घोषणा' चित्र इसकी कला का सुंदर नमूना है। लंदन नेशनल आर्ट गेलरी में उसकी छोटी कृतियाँ सुरक्षित हैं। बर्लिन में भी उसके बनाए चित्र हैं। चित्रों के विषय हमेशा धर्मकथाओं पर ही आधारित हैं।
लोपामुद्रा
लोपामुद्रा प्राचीन भारत की एक नारी दार्शनिक थीं। वे महर्षि अगस्त्य की पत्नी थी जिनकी सृष्टि उन्होंने स्वयं की थी। इनको 'वरप्रदा' और 'कौशीतकी' भी कहते हैं। इनका पालनपोषण विदर्भराज निमि या क्रथपुत्र भीम ने किया इसलिए इन्हें 'वैदर्भी' भी कहते थे। अगस्त्य से विवाह हो जाने पर राजवस्त्र और आभूषण का परित्याग कर इन्होंने पति के अनुरूप वल्कल एवं मृगचर्म धारण किया। अगस्त्य जी द्वारा प्रहलाद के वंशज इत्वल से पर्याप्त धन ऐश्वर्य प्राप्त होने पर दोनों में समागम हुअ जिससे 'दृढस्यु' नामक पराक्रमी पुत्र की उत्पत्ति हुई।
रामचंद्र जी अपने वनवास में लोपामुद्रा तथा अगस्त्य से मिलने उनके आश्रम गए थे। वहाँ ऋषि ने उन्हें उपहारस्वरूप धनुष, अक्षय तूणीर तथा खड्ग दिए थे।
21 अगस्त 2017 का सूर्य ग्रहण
21 अगस्त 2017 के सूर्य ग्रहण में अमेरिका में पूर्ण सूर्य ग्रहण देखा गया, जबकि अन्य देशों में आधा ग्रहण ही देखने में आया। जिसे अमेरिकी मीडिया द्वारा "ग्रेट अमेरिकन इक्लिप्स" भी कहा गया था।
अमेरिका में इस ग्रहण के लिए अधिकारी पहले से योजना बना चुके थे। इस ग्रहण को देखने के लिए छोटे शहरों के लोगों को काफी मुसीबतों का सामना करना पड़ा था।
पूर्ण सूर्य ग्रहण आधा सूर्य ग्रहण
नियन्त्रण छड़ें (कन्ट्रोल रॉड)
इसमें एक नियंत्रक छड होती है । जिसके द्वारा  प्रारंभ में हुए विस्फोट से निकले तीन nutron में से दो न्यूट्रॉनों को इसके द्वारा अवशोषित कर के  एक को ही आगे भेजा जाता है।
जुड़वा 2
जुड़वा 2 एक भारतीय बॉलीवुड हिन्दी एक्शन और हास्य से भरी फिल्म है जिसका निर्देशन डेविड धवन ने किया है और फिल्म के निर्माता साजिद नाडियाडवाला है और इनके ही "नाडियाडवाला ग्रैंडसन इंटरटेनमेंट" के बैनर तले फिल्म रिलीज होगी। इस फिल्म में वरुण धवन और जैकलिन फर्नांडीस और तापसी पन्नू मुख्य किरदार होंगे जिसमें वरुण धवन दोहरी भूमिका निभाते हुए नजर आएंगे। यह फिल्म २९ सितम्बर २०१७ को दशहरा के मौके पर रिलीज होगी। यह फिल्म १९९७ में बनी जुड़वा फिल्म का दूसरा भाग है। इस फिल्म का ट्रेलर २१ अगस्त को रिलीज किया गया था।
फ़िल्म का संगीत साजिद-वाजिद, मीत ब्रदर्स, संदीप शिरोडकर और अनु मलिक द्वारा रचित है।
पहला गीत, "चलती है क्या ९ से १२" २५ अगस्त को रिलीज़ हुआ। "सुनो गणपति बप्पा मोरया" ३१ अगस्त को और "ऊँची है बिल्डिंग २.०" ७ सितम्बर को रिलीज़ हुआ। पूरी एल्बम १२ सितम्बर २०१७ को रिलीज़ हुई।
गोपाल सिंह
गोपाल सिंह भाद्राजून राजस्थान विधानसभा के पूर्व अध्यक्ष थे। 1979 से 1980 तक वो जनता पार्टी के शासन में अध्यक्ष रहे थे। जालौर जिले के आहोर से वो 1977 और 1990 में विधायक चुने गए थे। वह राजपूत समाज से थे।
ऑस्ट्रेलिया क्रिकेट टीम का बांग्लादेश दौरा 2017
ऑस्ट्रेलिया क्रिकेट टीम अगस्त और सितंबर 2017 में दो टेस्ट मैच खेलने के लिए बांग्लादेश दौरे का आयोजन करती है। यह 2011 के बाद से ऑस्ट्रेलिया के बांग्लादेश का पहला दौरा होगा। बांग्लादेश ने पहला टेस्ट 20 रन से जीता, एक टेस्ट मैच में ऑस्ट्रेलिया के खिलाफ उनकी पहली जीत। जीत के बाद, बांग्लादेश के कप्तान मुशफिकुर रहीम ने कहा, "यह ऑस्ट्रेलिया को हराकर बहुत अच्छा महसूस करता है, और मुझे लगता है कि यह लड़कों के लिए बहुत अच्छा प्रयास था"। ऑस्ट्रेलिया के स्टीव स्मिथ ने कहा, "मुझे लगता है कि वे एक खतरनाक पक्ष हैं, खासकर यहां घर पर"। ऑस्ट्रेलिया ने 7 विकेट से दूसरा टेस्ट जीता, इसलिए श्रृंखला 1-1 ड्रॉ किया।
ऑस्ट्रेलिया मूल रूप से सितंबर 2015 में बांग्लादेश का दौरा करने के लिए निर्धारित था, लेकिन यह सुरक्षा चिंताओं के कारण रद्द कर दिया गया था। अक्टूबर 2016 में बांग्लादेश के इंग्लैंड दौरे के बाद, क्रिकेट ऑस्ट्रेलिया (सीए) के सीईओ जेम्स सदरलैंड ने कहा था कि बांग्लादेश में ऑस्ट्रेलिया की भूमिका निभाने की संभावना काफी अधिक थी। अप्रैल 2017 में, दोनों सीए और बांग्लादेश क्रिकेट बोर्ड (बीसीबी) दौरे के लिए जुड़ने के लिए बातचीत कर रहे थे। बीसीबी के मुख्य कार्यकारी निजामुद्दीन चौधरी ने कहा कि वे "अब सीए के साथ शेड्यूल और अन्य विवरण पर काम कर रहे हैं"। मई 2017 में, सुरक्षा आकलन हुआ। बाद में उसी महीने, क्रिकेट ऑस्ट्रेलिया ने दौरे के लिए व्यवस्था को अंतिम रूप देने के लिए बांग्लादेश को एक सुरक्षा टीम भेजी।
सीए और ऑस्ट्रेलियाई क्रिकेटर्स एसोसिएशन (एसीए) दोनों के प्रतिनिधियों ने 24 जुलाई 2017 को प्री-टूर सुरक्षा यात्रा की। हालांकि, ऑस्ट्रेलियाई क्रिकेटरों, सीए और एसीए के बीच चल रहे विवाद का चलन था, बीसीबी को दौरे की संभावना के बारे में बताया जा रहा है, आगे नहीं जा रहा है। इससे पहले जुलाई में, ऑस्ट्रेलिया ए क्रिकेट टीम ने विवाद के कारण दक्षिण अफ्रीका में त्रिकोणीय सीरीज टूर्नामेंट से बाहर हो गया था। ऑस्ट्रेलिया की टेस्ट टीम ने कहा कि वे श्रृंखला से पहले डार्विन में एक प्रशिक्षण शिविर में भाग लेंगे, लेकिन वे बांग्लादेश के लिए उड़ान नहीं लेंगे, जब तक वेतन विवाद का कोई प्रस्ताव नहीं होता। 1 अगस्त 2017 को, ऑस्ट्रेलिया के कप्तान स्टीव स्मिथ ने कहा कि वेतन वार्ता प्रगति कर रही थी, लेकिन उन्हें दौरे के शुरू होने से पहले अंतिम रूप देने की जरूरत थी। अगले दिन, पे विवाद में एक सौदा हो गया था, जो कि योजनाबद्ध श्रृंखला के लिए योजना बनाई गई थी। भारी सुरक्षा के तहत ऑस्ट्रेलियाई टीम 18 अगस्त 2017 को बांग्लादेश पहुंची थी।
शुरूआत से पहले, खान शाहब उस्मान अली स्टेडियम, जो दौरे मैच के लिए स्थल था, को जलमग्न किया गया। बीसीबी ने स्थिरता खेलने के लिए दो वैकल्पिक स्थल देखे, अगर जमीन समय पर तैयार नहीं थी। हालांकि, मैच के अनुसूचित शुरू होने से एक दिन पहले, पानी के प्रवेश की वजह से इसे बंद कर दिया गया था।
एंड्रॉएड ओरेओ
एंड्रॉएड ८.० "ओरेओ" गूगल द्वारा बनाया गया एंड्रॉएड का एक नया संस्करण है। इसके बारे में गूगल ने खुलासा 17 मई 2017 को किया था। एंड्रॉएड नौगट की झलक 17 मई 2017 को नेक्सस 5X, 6P और पिक्सेल के लिए दिखाई गई थी।
मोहन उप्रेती
मोहन उप्रेती (१९२८-१९९७) एक भारतीय थियेटर निर्देशक, नाटककार और संगीतकार थे। भारतीय थिएटर संगीत में उनका प्रमुख योगदान रहा है। उप्रेती को अपने गीत "बेड़ू पाको बारमासा" के लिए जाना जाता है।
मोहन उप्रेती को कुमाऊँनी लोक संगीत के पुनरोद्धार के प्रति उनके विशाल योगदान के लिए, और पुराने कुमाऊँनी गाथाओं, गीतों और लोक परंपराओं के संरक्षण के प्रति उनके प्रयासों के लिए याद किया जाता है।
मोहन उप्रेती का जन्म १९२८ में अल्मोड़ा में हुआ था। उन्होंने अपनी प्रारंभिक शिक्षा भी वहीं से ही प्राप्त की थी। वह ट्रेड यूनियन नेता पूरन चन्द जोशी से बहुत प्रभावित हुए थे, और उन्हें अपना गुरु मानते थे। ४० के दशक में इलाहबाद विश्वविद्यालय में अध्ययन करते समय ही उन्होंने 'लोक कलाकार संघ' नामक नाट्य संघ का गठन किया।
१९४० तथा ५० के दशक में मोहन उप्रेती ने ब्रजमोहन शाह के साथ सम्पूर्ण उत्तराखण्ड क्षेत्र की यात्रा की। इस यात्रा में ही उन्होंने इस क्षेत्र के तेजी से गायब हो रहे लोक लोकगीतों, धुनों और परंपराओं को एकत्रित किया। उन्होंने पारंपरिक राम-लीला नाटकों को पुनर्जीवित कर शहरी श्रोताओं के समक्ष लाने के लिए भी कई सालों तक काम किया।
मोहन उप्रेती द्वारा १९६८ में पर्वतीय कला केन्द्र की स्थापना की गई। वह बाद में कई वर्षों तक दिल्ली में स्थित राष्ट्रीय नाट्य विद्यालय में शिक्षक भी रहे।
१९८० में प्रकाशित 'राजुला मालशही' महाकाव्य पर आधारित एक नाटक उनका सबसे महत्वपूर्ण काम माना जाता है। उनके अन्य महत्वपूर्ण नाटक 'नंदा देवी जागर', 'सीता स्वयंवर' और 'हरु हिट' हैं। ८० की कई टेलीविजन प्रस्तुतियों के लिए भी उन्होंने संगीत दिया, जिसमें रस्किन बॉण्ड की कहानी, 'एक था रास्टी', पर आधारित एक श्रृंखला बभी शामिल थी। उनकी रचनाओं को विशिष्ट कुमाउँनी लोक स्पर्श के लिए भी जाना जाता था।
मोहन उप्रेती का विवाह नैमा (खान) उप्रेती से १९६९ में हुआ था। नैमा भी राष्ट्रीय नाट्य विद्यालय से स्नातक थी। इंडियन ओशॅन बैंड के गायक हिमांशु जोशी उनके भांजे हैं।
हर वर्ष उनकी जयंती पर उनके द्वारा स्थापित संस्था 'पर्वतीय कला केंद्र' एक नया नाटक प्रस्तुत करती है।
२००४ में, मोहन उप्रेती के निर्मित गीत, "बेड़ू पाको बारमासा" को प्रसून जोशी द्वारा कोका-कोला के विज्ञापन "ठंडा मतलब कोका कोला" में प्रयोग किया गया था। विज्ञापन में एक "पहाड़ी गाइड" इस धुन को गुनगुनाता हुआ दिखाया गया है। यह कुमाऊं रेजिमेंट का मार्चिंग गीत भी है।
२००६ में, राष्ट्रीय नाट्य विद्यालय ने थियेटर आलोचक, दिवान सिंह बजेली द्वारा लिखी गई उनकी आत्मकथा प्रकाशित की, जिसका शीर्षक था, "मोहन उप्रेती - द मैन एंड हिस आर्ट"।
भंटापोखर
भंटापोखर [अंग्रेजी : Bhantapokhar] गांव भारत गणराज्य के बिहार प्रान्त में सिवान जिले के सिवान तहसील में स्थित है। जनगणना 2011 की जानकारी के अनुसार भंटापोखर गांव का स्थान कोड या गांव कोड 231336 है। यह सिवान से 8 किमी दूर स्थित है, 2009 के आंकड़ों के मुताबिक, भंटापोखर गांव एक ग्राम पंचायत भी है। गांव का कुल भौगोलिक क्षेत्र 1 9 7 हेक्टेयर है। भंटापोखर की कुल जनसंख्या 3, 9 86 है।यहाँ पुरुषों की संख्या 2,051 तथा महिलाओं की संख्या 1,935 है। भंटापोखर गांव में लगभग 552 घर हैं। सिवान का सबसे निकटतम शहर भंटापोखर है जो लगभग 8 किमी दूर है। इस गांव में गर्व का इतिहास है कृषि इस गांव का मुख्य पेशा है। फिर भी यह गांव औद्योगिक विकास की प्रतीक्षा कर रहा है। शिक्षा, पेयजल, सड़क और बिजली इस गांव की मुख्य चिंता है। युवा पीढ़ी आजकल मोबाइल, लैपटॉप और कंप्यूटर तकनीक की ओर आकर्षित होती है। अगर बैंकों और वित्त संस्थानों ने ग्रामीणों को ऋण और अन्य वित्तीय सहायता प्रदान की, तो यह गांव वास्तविक विकास को देखेगा। मेडिकल और स्वास्थ्य सेवाओं में सुधार किया किये जाने की ज़रूरत है
यहाँ की फसलों में धान, गेहूँ, ईख (गन्ना), मक्का, अरहर आदि प्रमुख हैं। इसके अलावा इस जिले में कुछ जगहों पर फूलों और सब्जियों की भी खेती रोजगारपरक कृषि के तौर पर की जाती है।
सुपर सिंह (२०१७ फ़िल्म)
सुपर सिंह २०१७ में रिलीज हुयी भारतीय पंजाबी सुपर हीरो फिल्म है जिसे अनुराग सिंह द्वारा निर्देशित व लिखा गया है। इस फ़िल्म में दिलजीत दोसांझ और सोनम बाजवा मुख्य भूमिका में है। सुपर सिंह १६ जून २०१७ को दुनिया भर में जारी की गई। फिल्म ने रिलीज पर महत्वपूर्ण ख्याति प्राप्त की। यह दिलजीत दोसांझ और निर्देशक अनुराग सिंह की साथ मे पाचवीं सुपर हिट सहयोग से चिह्नित एक सुपरहिट के रूप में बॉक्स कार्यालय द्वारा घोषित हुई।
रूर
रूर (Ruhr) (, ), या रूर क्षेत्र (Ruhr district या Ruhr region) जर्मनी के  उत्तरी राइन-वेस्टफेलिया का एक शहरी क्षेत्र है। इस क्षेत्र का जनसंख्या घनत्व 2,800/km² तथा जनसंख्या ८५ लाख है। यह जर्मनी का सबसे बड़ा नगरीय क्षेत्र है और यूरोपीय संघ का तीसरा सबसे बड़ा नगरीय क्षेत्र है। इस क्षेत्र में कई विशाल औद्योगिक नगर हैं। इस क्षेत्र की दक्षिणी सीमा पर रूर नदी, पश्चिम में राइन , और उत्तर में लिप्पे नदी है। दक्षिण-पश्चिम में बर्गिश्चेज लैण्ड (Bergisches Land) है।
यहाँ यूरोप का सबसे बड़ा एवं विश्वविख्यात कोयला क्षेत्र है। जर्मनी का ८०% कोयला रूर क्षेत्र से निकाला जाता है। यहाँ से कोयले का निर्यात भी होता है। इसके समीप सीगन नामक स्थान पर कुछ लोहा भी मिलता है। यहाँ से राइन द्वारा कच्चा एवं तैयार माल बाहर भेजने की अच्छी सुविधा है। यह मध्य यूरोप तुल्य जलवायुवाले प्रदेश में पड़ता है। अत: इन कोयला क्षेत्रों के निकट विभिन्न उद्योग धंधों के, जिनमें लोहा इस्पात, सूती, ऊनी तथा रेशमी वस्त्र मुख्य हैं, स्थापित होने के कारण यह यूरोप का एक प्रधान औद्योगिक क्षेत्र बन गया है। यद्यपि स्थानीय लोहा अपर्याप्त है, तथापि बहुत सा लोहा फ्रांस और स्वीडेन से मँगाया जाता है।
सहायक सन्धि
सहायक संधि (Subsidiary alliance) भारतीय उपमहाद्वीप में लार्ड वेलेजली (1798-1805) ने भारत में अंग्रेजी राज्य के विस्तार के लिए सहायक संधि का प्रयोग किया। यह प्रकार की संधि है जो ब्रिटिश ईस्ट इंडिया कंपनी और भारतीय रियासतों के बीच में हुई थी। इस शब्द का सर्वप्रथम प्रयोग फ्रांसीसी गवर्नर जनरल मार्किस डुप्लेक्स ने किया था। लार्ड वेलेजली की सहायक संधि को स्वीकार करने वाला प्रथम भारतीय शासक हैदराबाद के निज़ाम था। निज़ाम ने सन् 1798 में लार्ड वेलेजली की सहायक संधि को स्वीकार किया था। ज्ञातव्य हैं कि अवध के नबाव ने नबम्वर 1801 मे, पेशवा बाजीराव द्वितीय ने दिसम्बर 1803, मैसूर तथा तंजौर ने 1799 में, बरार के भोसलें ने दिसम्बर 1803 में तथा ग्वालियर के सिंधिया ने फरवरी 1804, वेलेजली की सहायक संधि को स्वीकार किया। इसके अतिरिक्त जोधपुर, जयपुर, मच्छेढी, बुंदी, तथा भरतपुर के भारतीय नरेशों ने भी सहायक संधि को स्वीकार किया।
१)अंग्रेजों के साथ सहायक गठबंधन करने वाले भारतीय शासक को अपने स्वयं के सशस्त्र बलों को भंग करना पड़ा और अपने क्षेत्र में ब्रिटिश सेना को स्वीकार करना पड़ा।
२) भारतीय शासकों को ब्रिटिश सेना का भुगतान करना पड़ेगा। अगर वह भुगतान करने में असफल हुआ तो उनके क्षेत्र में से एक भाग को अंग्रेजों को सौप दिया जायेगा।
३) इसके बदले में अंग्रेजों विदेशी आक्रमण या आंतरिक विद्रोह से भारतीय रियासतों की रक्षा करेगा।
४) अंग्रेजों ने भारतीय रियासतों के आंतरिक मामलों में हस्तक्षेप न करने का वादा किया। लेकिन वे इसका पालन कम ही करते थे।
५) भारतीय शासक किसी भी अन्य विदेशी शक्तियों से संधि नहीं करेगी। इसके अलावा बिना अंग्रेजों की अनुमति के एक रियासत किसी अन्य रियासत से राजनीतिक संपर्क स्थापित नहीं करेगा। इस प्रकार भारतीय शासकों ने अपनी सारी विदेशी संबंधों और सैनिक शक्तियां खो दी और वह केवल ब्रिटिश के रक्षक बन गए इसके अलावा भारतीय न्यायालय में एक ब्रिटिश रेजिडेंट को तैनात किया गया।
भारत में तिहरा तलाक़
भारत में तिहरा तलाक़ या तीन तलाक़ वह कुप्रथा है जिसमें कोई मुसलमान पुरुष अपनी पत्नी को तीन बार "तलाक़" बोलकर, लिखकर या किसी इलेक्ट्रानिक रूप में भेजकर उससे विवाह-सम्बन्ध-विच्छेद (तलाक़) कर लेता था।
इस्लाम में दो तरह के तलाक़ के बारे में ज़िक्र है। पहला तलाक़ अल सुन्नाम, जिसे पैग़ंबर मोहम्मद के हुक्म के मुताबिक़ किया जाता है। जबकि दूसरा, तलाक़ अल बिद्दत, जिसे बाद में ईजाद किया गया। क़ुरआन में सीधे तौर पर तीन तलाक़ का कोई ज़िक्र नहीं है और ना ही पैग़ंबर मोहम्मद ने इसके बारे में सीधे तौर पर कुछ कहा है।
कुरान में सिर्फ एक बार तलाक़ बोलने से ही तलाक़ होने का जिक्र है। लेकिन इससे पहले दोनों के बीच सुलझ कराने के लिए भी कई उपाय बताए गए हैं। सुरेह निसा-35 में कहा गया है कि;
इसके बाद भी अगर शौहर और बीवी दोनों अलग होना चाहते हैं तो शौहर बीवी के खास दिनों के आने का इंतज़ार करेगा। ख़ास दिनों के गुज़र जाने के बाद जब बीवी पाक़ हो जाए तो बिना हमबिस्तर हुए कम से कम दो जुम्मेदार लोगों को गवाह बना कर उनके सामने बीवी को एक तलाक़ दे, यानी शौहर हर बीवी से सिर्फ इतना कहे कि "मैं तुम्हे तलाक़ देता हूं"। तलाक़ देने के तीन महीने बाद तक बीवी ससुराल में रह सकती है। उसे कोई नहीं निकाल सकता है।
दिल्ली उच्च न्यायालय ने तीन तलाक अध्यादेश को चुनौती देने वाली याचिका शुक्रवार 28 सितम्बर 2018 को खारिज कर दी। इस अध्यादेश में तीन बार तलाक बोलकर पत्नी को तलाक देने पर तीन साल की जेल या जुर्माना का प्रावधान है।
कार्ल का जूनियर
जूनियर कार्ल का संयुक्त राज्य अमेरिका के पश्चिमी तट संयुक्त राज्य के पश्चिमी तट पर तेजी से रेस्तरां का चयन होता है यह कार्ल करचर के साथ शुरू हुआ और सीकेई रेस्तरां के स्वामित्व में है
लॉस एंजिलस में स्थित कई गर्म कुत्तों के भोजन उत्पादन में करचर ने उसे शुरूआत की 1945 में, करचर ने कार्ल बारबेक्यू ड्राइव-आई नामक एक ऐनाहिम रेस्तरां शुरू किया 1956 में, करचर ने कार्ल के पहले कार्ल को खोला, और फिर उन्हें अपनी कार का एक नया संस्करण रेस्तरां में- नामित किया। रेस्तरां को इसकी तेजी से सेवा और इसके बैनर में वर्णित किया गया था, एक चमकदार पीला रंग वाला सितारा
जल्दी जूनियर का विस्तार करें कार्ल, और वर्तमान में 13 राज्यों में 1000 स्थानों, साथ ही मैक्सिको, गुआम और फिलीपींस अत्यधिक खाद्य पदार्थों में चीज़बर्गर बेकन वेस्टर्न डबल और डेढ़ बर्गर डॉलर शामिल हैं, क्योंकि यह संभव है कि एक ही चीज होगी कि एक चोरी के लिए एक कमरे में छह अमेरिकी डॉलर खर्च होंगे।
मैं 1997, सीकेई हार्डी रेस्टोरेंट, पूर्व तट पर 2500 स्थानों के साथ रेस्तरां की एक श्रृंखला पाया समय के साथ, हार्डी के रेस्तरां को कार्ल के छोटे लोगों की तरह तब्दील कर दिया गया, तारे के रूप में एक ही ध्वज का उपयोग करके भी।
मंजे बिस्तरे (2017 फ़िल्म)
मंजे बिस्तरे एक पंजाबी फिल्म है जो एक सबसे अच्छे परिवार की कहानी है। इस फ़िल्म में मुख्य भूमिका में गिप्पी ग्रेवाल, सोनम बजवा, कर्मजीत अनमोल, और जग्गी सिंह है। संवाद राणा रणबीर द्वारा लिखा तथा कहानी और पटकथा गिप्पी ग्रेवाल द्वारा लिखी गई है। यह बलजीत सिंह देओल द्वारा निर्देशित है और 14 अप्रैल २०१७ को जारी की गई। सोनी चैथा द्वारा फिल्मायी गई फ़िल्म है।
कहानी एक पंजाबी शादी के आसपास घूमती है। यह फ़िल्म रोमांस और कॉमेडी के तत्वों के साथ है। सुखी खुद जवान हो गया है जबकि उसकी बहन की शादी के लिए तैयार है। रानो जो सुखी की बहन की दोस्त है, से मिलता है और तुरंत उसके साथ प्यार में गिर जाता है। रानो और सुखी एक हिचक प्रेमी बन जाते है और उनके रोमांटिक एलायंस कई अन्य पात्रों के दौरान फिल्म भर में शुरू कर रहे हैं।विश्व में जारी करने के पहले दिन: ₹5.11 करोड़  विश्व भर में एक सप्ताह तक: ₹15.30 करोड़
शरुआती दिन: 2.25 करोड़  दूसरा दिन: ₹2.18 करोड़  तीसरा दिन: ₹2.59 करोड़  मंजे बिस्तरे वाइट हिल म्यूजिक द्वारा निर्मित है। कुल: ₹7.02 करोड़ (पहले सप्ताह की कमाई)  चौथा दिन: ₹1.27 करोड़, पांचवा दिन:₹1.06 करोड़छठा दिन: 1.03करोड़सातवा दिन: 91 लाख. कुल: ₹ 11.29 करोड़(पहले सप्ताह की कमाई) [दूसरा सप्ताह] शुक्रवार: 80 लाख शनिवार: 1.10 करोड़ रविवार: 1.52 करोड़। दूसरा सप्ताह पूर्ण: ₹ 3.42 करोड़, कुल: ₹ 14.71 करोड़
पहले दिन की कमाई:  यूके: £32,000 (₹26 लाख)  यूसए / कनाडा: $180,000 (1.25 करोड़)  ऑस्ट्रेलिया और न्यूज़ीलैंड: $203,000 (1.15 करोड़) पहले सप्ताह के अंत तक कि कमाई:  यूके: £107,502 (₹86.89 लाख)  यूसए / कनाडा: $743,701 (₹5.20 करोड़)  ऑस्ट्रेलिया: A$412,963 (₹2.08 करोड़)  न्यूज़ीलैंड: NZ$125,403 (₹56.66 लाख)
चौथे दिन की कमाई:  यूके: £144,991 (₹1.18 करोड़)  ऑस्ट्रेलिया: A$496,291 (₹2.42 करोड़)  न्यूज़ीलैंड: NZ$148,546 (₹ 67.20 लाख)
मंगल हो (फ़िल्म)
मंगल हो एक आगामी भारतीय विज्ञान-फाई कॉमेडी फिल्म है। यह प्रीतिश चक्रवर्ती के लेखक के रूप में दूसरी हिन्दी फीचर फिल्म है जिसे उन्होंने ही निर्देशित व निर्मित किया है। इस हिंदी फिल्म में एक अभिनेता के रूप में प्रीतिश चक्रवर्ती की पहली बार अभिनय करेंगे। फिल्म एसेंट प्राइवेट लिमिटेड और अभिनेता अनु कपूर द्वारा निर्मित है। जबकि बहुमुखी संजय मिश्रा एक दुख बंगाली व्यवसायी की भूमिका में है जो इस फ़िल्म में एक सनकी प्रतिभा वैज्ञानिक की भूमिका निभा रहे है। मंगल ग्रह पर प्रचलित भारतीय सभ्यता के बारे में एक पूरा हंसी-दंगा हो जाएगा और यही से कहानी आगे बढ़ती बढ़ती है। एक एनसेंबल कलाकारों के साथ फिल्म वर्तमान में उत्पादन के अंतर्गत है और फिल्मों की 'मंगल हो' श्रृंखला के पहले है। फिल्म के संगीत संगीत लेबल टी-सीरीज़ द्वारा अधिग्रहीत है।
"मंगल हो" एक विज्ञान फाई (फिक्शन) हास्य फिल्म है जो हमारे निकटतम पड़ोसी ग्रह मंगल ग्रह की सभ्यता के बारे में है। अंतरिक्ष विषय पर पहली भारतीय फ़िल्म है।प्रीतिश चक्रवर्ती ने जनवरी २०१३ में मंगल की फिल्म लिपि लेखन शुरू कर दिया। फिल्म के लिए कास्टिंग लेखापरीक्षा एक प्रतियोगिता है कि एक स्टूडियो कट गीत वीडियो प्रदर्शन के साथ २०१३ फरवरी में जनता के लिए खुला था और प्रीतिश चक्रवर्ती द्वारा खुद को लेखक के साथ शुरू कर दिया। अनुसंधान कार्य, लेखन, ढलाई, स्थान स्काउटिंग, कहानी बोर्डिंग और मंगल के पूर्व उत्पादन हो एक साल के लिए चला गया। फिल्म मंगल की शूटिंग २०१५ अगस्त में शुरू हुई
अभिनेता प्रीतिश मंगल पर चक्रवर्ती दिसम्बर २०१५ डिजिटल प्रस्ताव "मंगल हो" के पोस्टर 68 भारतीय गणतंत्र दिवस, 26 जनवरी २०१७ पर जारी किया। "मंगल हो" के पहले दर्शित पोस्टर प्रक्षेपण 'बुद्धि दे' के पहले चरित्र पोस्टर के अनावरण के साथ 11 जुलाई २०१७ को हुआ जिसमे प्रीतिश के द्वारा बुद्धि दे कि भूमिका निभाई। "मंगल हो" के पहले दृश्य टीज़र 15 अगस्त २०१७ की 71 भारतीय स्वतंत्रता दिवस पर प्रदर्शित किया गया था।
इस फ़िल्म को भारत के विभिन्न स्थानों पर फिल्मांकित किया गया है।
विवान भटेना
विवान भटेना () (जन्म ;२८ अक्टूबर १९७८, मुम्बई, महाराष्ट्र, भारत) एक भारतीय बॉलीवुड अभिनेता और मॉडल है जिन्होंने मुख्य रूप से चक दे! इंडिया में भारतीय क्रिकेट टीम के उपकप्तान का अभिनय किया था।इसके अलावा इन्होंने आमिर खान की फिल्म तलाश (२०१२ फ़िल्म) में भी कार्य किया था। २९ सितम्बर को सिनेमाघरों में प्रदर्शित होने वाली डेविड धवन की निर्देशित फिल्म जुड़वा 2 में ये एक विलेन का किरदार निभाते हुए दिखाई देंगे।
निकाह हलाला
इस्लाम में औरत को तीन तलाक़ देने के बाद दोबारा उसी औरत से विवाह करने की प्रक्रिया को निकाह हलाला कहते हैं। यह विवाह (निकाह) मुख्य रूप से सुन्नी मुसलमानों के कुछ संप्रदायों द्वारा किया जाता है क्योंकि शरिया के मुताबिक अगर किसी पुरुष ने औरत को तीन तलाक दे दिया है तो उस पुरुष ने उस औरत का अपमान किया है, इस लिए अब वह पुरुष उस औरत से दोबारा तब तक शादी नहीं कर सकता जब तक वह औरत किसी दूसरे पुरुष से शादी कर तलाक न ले ले, दूसरे पति को तलाक देने पर मजबूर नहीं किया जा सकता, अगर वह तलाक देना न चाहे तो यह दोनों पति-पत्नी के रिश्ते के साथ जीवन बिताएंगे। अतः निकाह हलाला के लिए, तलाकशुदा महिला किसी दूसरे पुरुष से शादी कर लेती है, उस पुरुष के साथ विवाह की संसिद्धि करती है और तलाक लेती है ताकि उसे अपने पहले पति से पुनर्विवाह करना उचित हो सके। निकाह हलाला एक प्रक्रिया है जिसके हिसाब से अगर आपने अपनी पत्नी को तीन बार तीन तलाक दे दिया तो आप उससे तब तक दोबारा विवाह नहीं कर सकते जब तक वो एक बार फिर किसी और से शादी न कर ले। साथ ही वह अपने दूसरे पति के साथ शारीरिक संबंध भी बनाए।
अप्रैल २०१७ में बीबीसी के एक समाचार लेख ने खुलासा किया कि यूनाइटेड किंगडम (यूनाइटेड किंगडम) मे निकाह हलाला के नाम पर कई ऑनलाइन सेवाएं उपलब्ध हैं जो महिलाओं का सामाजिक और यौन शोषण करते हैं। ये सेवाएं किसी महिला को पैसे के बदले में एक आदमी प्रदान करते हैं जो उससे निकाह करे, शारीरिक संबंध बनए और तलाक दे दे।
भारत का सर्वोच्च न्यायालय 20 जुलाई 2018 से मुसलमानों में निकाह हलाला और बहुविवाह के खिलाफ याचिका सुनेंगे।
निकाह हलाला के बहुत से विकृत और विचित्र मामले सामने आ रहे हैं।
सुल्तानज़ादा सबाहुद्दीन
प्रिंस सबाहत्तिन डी नेउशाटेल (जन्म: सुल्तानज़ादा महमद सबाहुद्दीन; 13 फरवरी 1879 इस्तांबुल में - 30 जून 1948, नेउशाटेल, स्विट्ज़रलैंड में) एक उस्मानी समाजशास्त्री और विचारक थे। 19वीं और शुरूआती 20वीं सदियों के दौरान उन्हें उस्मानिया साम्राज्य से निर्वासित किए गए क्योंकि वे लोकतंत्र की हिमायत में राजनीतिक गतिविधियों में शामिल थे। इसलिए राजकीय उस्मानी शाही ख़ानदान के नज़रिए से वे ख़तरनाक व्यक्तित्व थे।
उस्मानी शाही ख़ानदान के सदस्य होने के बावजूद वे युवा तुर्क आन्दोलन में शामिल थे। प्रिंस सबाहत्तिन इमाईल दुर्खीम के बड़े हामी होते हुए ने तुर्की में समाजशास्त्र की शुरूआती बुनियाद रखी। आगे चलकर उन्होंने 1902 में 'निजी उद्यम और विकेंद्रीकरण एसोसिएशन' () नामक संगठन की स्थापना की थी।
लायाल अब्बूड
लायल मौनीर अब्बाउद (:; जन्म 15 मई 1982) लेबनान के एक पॉप गायक है, आगामी अभिनेत्री, नर्तकी और मुस्लिम परोपकारी;जो होंगे 2017 के सांस्कृतिक पुरस्कार के लिए कलात्मक रचनात्मकता के द्वारा लेबनान के संस्कृति मंत्रालय. में गाती अलग अरबी बोलियों, Abboud एक सदस्य है में सिंडिकेट के पेशेवर कलाकारों में लेबनान.  में पैदा हुआ 15 मई, 1982 में "Kanisah" एक गांव में टायर जिला, दक्षिण प्रान्त में एक शिया मुस्लिम परिवार, उसके पिता का नाम मुनीर और माँ मरयम. वह 9 भाई-बहन, तीन भाई और छह बहन है।  बाद में स्नातक उपाधि के साथ मास्टर डिग्री में अंग्रेजी साहित्य और अनुवाद में, शुरू कर दिया संगीत कैरियर की है. वह दिखाई दिया, पहली बार में हिट शो "स्टूडियो एल-प्रशंसक" 2001 में.
तीस्ता सेटलवाड़
तीस्ता सेटलाड़ (जन्म: 1962) मानवाधिकार कार्यकर्ता, समाज कार्यकर्ता और पत्रकार हैं। वे "Citizens for Justice and Peace" (न्याय और अमन के लिए नागरिक) अथवा सीजेपी नामक संगठन के सचिव हैं, यह संगठन 2002 में गुजरात में सांप्रदायिक दंगे के पीड़ितों के लिए न्याय लड़ने के लिए स्थापित किया गया था। सीजेपी एक सह-याचिकाकर्ता है जो नरेंद्र मोदी और 62 अन्य सरकारी अधिकारियों के 2002 के गुजरात दंगों में उनकी आरोपित सहभागिता के लिए आपराधिक मुकदमा की मांग कर रही है।
तब से उन 62 में से चार आरोपियों के नाम चार्जशीट में दाख़िल हुए है, जिनमें से सभी को अदालत द्वारा बरी किया जा चुका है।
सेटलवाड़ का जन्म को 1962 में एक गुजराती हिन्दू परिवार में हुआ था। उनके पिता मुंबई के प्रसिद्ध वकील अतुल सेटलवाड़ हैं और उनकी माँ सीता सेटलवाड़ हैं। उनके दादा एम सी सेटलवाड़, भारत के सबसे पहले अटर्नी जनरल थे। तीस्ता की शादी सामाजिक कार्यकर्ता और पत्रकार जावेद आनंद से हुई और उनके दो बच्चे हैं, एक बेटी टमारा और एक बेटा जिब्रान।
2014 शीतकालीन ओलंपिक में क्रॉस-कंट्री स्कीइंग
2014 शीतकालीन ओलंपिक में क्रॉस-कंट्री स्कीइंग रूस के क्रस्नाया पोलिना के निकट लौरा बायथलॉन एंड स्की कॉम्प्लेक्स में आयोजित की गई थी। दस घटनाएं 8-23 फरवरी 2014 के बीच हुईं।
निम्नलिखित सभी बारह घटनाओं के लिए प्रतियोगिता कार्यक्रम है।
खेल में प्रतिस्पर्धा करने के लिए एथलीटों के लिए अधिकतम 310 कोटा स्पॉट उपलब्ध थे। अधिकतम 20 एथलीट एक राष्ट्रीय ओलंपिक समिति द्वारा दर्ज किए जा सकते हैं, जिनमें अधिकतम 12 पुरुष या 12 महिलाएं हैं। खेल के लिए दो योग्यता मानकों थे: एक ए मानक और एक बी मानक।
54 राष्ट्रों के 310 एथलीटों ने भाग लिया, साथ में कोष्ठकों में एथलीटों की संख्या। चिली ने खेल में अपनी ओलंपिक शुरुआत की। डोमिनिका, पहली बार शीतकालीन ओलंपिक के लिए योग्य, और इसके दो एथलीटों ने क्रॉस-कंट्री स्कीइंग में भाग लिया। भारत के एथलीट को एक स्वतंत्र ओलंपिक सहभागियों के रूप में प्रतिस्पर्धा करने की योजना थी, क्योंकि भारतीय ओलंपिक संघ द्वारा अंतर्राष्ट्रीय ओलंपिक समिति को निलंबित कर दिया गया था, लेकिन निलंबन के बाद से उठाया गया है।
भूमि (फ़िल्म)
भूमि एक भारतीय बॉलीवुड हिन्दी एक्शन थ्रिलर फ़िल्म है जिसका निर्देशन और सह-निर्माण ओमंग कुमार ने किया है। फ़िल्म में संजय दत्त, अदिति राव हैदरी और सिद्धान्त गुप्ता मुख्य भूमिकाओं में हैं। यह फ़िल्म 22 सितम्बर 2017 को सिनेमाघरों में प्रदर्शित हुई।
साहित्य अकादमी पुरस्कार कन्नड़
साहित्य अकादमी पुरस्कार एक साहित्यिक सम्मान है जो कुल २४ भाषाओं में प्रदान किया जाता हैं और कन्नड़ भाषा इन में से एक भाषा हैं।
कन्नड़ में दिए गए साहित्य अकादमी पुरस्कारों की सूची
साहित्य अकादमी ने १९८९ से अनुवाद के लिए नया पुरस्कार शुरू किया। इस पुरस्कार के विजेता इस प्रकार हैँ:  साहित्य अकादमी ने २०१० से बाल साहित्य के लिए नया पुरस्कार शुरू किया। इस पुरस्कार के विजेता इस प्रकार हैँ:  साहित्य अकादमी ने २०११ से युवा लेखकों के लिए नया पुरस्कार शुरू किया। इस पुरस्कार के विजेता इस प्रकार हैँ:
गेटवे टेक्नोलैब्स
गेटवे टेक्नोलैब्स (अंग्रेज़ी: Gateway TechnoLabs) एक बहुराष्ट्रीय सूचना प्रौद्योगिकी सेवा कंपनी है जिसका मुख्यालय अहमदाबाद, भारत में स्थित है। कंपनी का सॉफ्टवेयर डेवलपमेंट केंद्र ऐम्स्टर्डैम, नीदरलैण्ड में स्थित है।
कंपनी को १९९७ में एक आईटी प्रशिक्षण और वेब डेवलपमेंट फर्म के रूप में स्थापित किया गया था। धीरे-धीरे कंपनी ने विभिन्न उद्योगों जैसे कि ऑटोमोटिव, हेल्थकेयर, मीडिया पब्लिशिंग, एंटरटेनमेंट और गेमिंग, बीएफएसआई, मैन्युफैक्चरिंग, और रिटेल के लिए एंटरप्राइज सोल्यूशन बनाना शुरू किया।कंपनी निम्नलिखित स्थानों में संचालन करती है:
भारत:
अहमदाबाद और पुणे
यूरोप:
ऐम्स्टर्डैम, हेलसिंकी, लंदन, म्यूनिख, नका, कैरीना और रिक्जाविक
मध्य पूर्व
दुबई, ओमान
उत्तरी अमेरिका:
मियामी, और टोरंटो
हरितालिका ब्रत
हरण / हरत +आलिका = हरतालिका अर्थात् पिता  गिरिराज द्वारा पार्वतीको विवाह भगवान बिष्णुसंग गरिदिन लागेको कुरा पार्वतीले थाहा पाएपछि पार्वती विक्षिप्त अबस्थामा रहेको उनकी साथी आलिकाले देखेपछि उनले पार्वतीलाइ सोधिछन " पार्वती आज तिमी किन यति धेरै निराश ? तिमी यतिधेरै दुखि हुनुपर्ने के कारण भयो ? पार्वतीले आलिका लाइ भनिछन " मेरो विवाह भगवान बिष्णुसंग हुनलागेको छ। मेरा पिताजीले नारदसंग बचन दिनु भएको छ तर मैले भगवान शिबलाइ  मनबाट नै बरण गरिसकेकी छु , अब म कसरी बिष्णुसंग विवाह गर्न सक्छु ? मसंग मर्नु भन्दा अर्को विकल्प छैन। यो कुरा सुने पछि आलिकाले पार्वतीलाइ भनिछन- " हे पर्बतो तिमीले मर्नु पनि पर्दैन र बिष्णुसंग विवाह गर्नु पनि पर्दैन हिड़ मसंग, म तिमीलाई कसैले नदेख्ने ठाउमा लैजान्छु। आलिकाले पार्वतीमाथि आइपरेको संकटबाट मुक्त गराउन उनका पिता गिरिराजले नदेख्ने ठाउमा पार्वतीलाइ हरण गरेर लागेकी थिन। पार्वतीले त्यहि स्थानमा  निराहार ब्रत बसेकी थिन। उनको ब्रतबाट भगवान  शिव  प्रभावित भै उनलाई पत्नीकोरुपमा स्वीकार गरेको दिन  भाद्र शुक्ल तृतीयका दिनलाई नेपाली मष्ट धर्म र  भारतीय हिन्दु धर्म अबलम्बि महिलाहरुले आफ्नो इच्छा पुरा गर्न  निराहार, निर्जल ब्रत बस्ने गर्दछन। त्यसैले भाद्र शुक्ल तृतीयका दिन पति नहुने नारीले असल पति प्राप्तिका लागि र पति हुनेहरुले पतिको सुस्वास्थ, दिर्घायुको लागि पानी, आन्ना समेत नखाई बस्ने ब्रत लाइ हरितालिका ब्रत भनिन्छ।
अय्यप्पा
अय्यपा हिंदू देवता हैं। वे विकास के देवता माने जाते हैं और केरल में विशेष रूप से पूज्य हैं। उन्हें शिव और मोहिनी का पुत्र कहा जाता है। मोहिनी विष्णु की अवतार हैं।  यद्यपि अय्यप्पन की भक्ति केरल में बहुत काल से प्रचलित है किन्तु शेष दक्षिण भारत में यह हाल के दिनों में (२०वीं शताब्दी के अन्तिम काल में) लोकप्रिय हुआ है। इन्होंने दानव महिषासुर की बहन महिषी का वध किया था।
अय्यप्पन के बारे में किंवदंति है कि उनके माता-पिता ने उनकी गर्दन के चारों ओर एक घंटी बांधकर उन्हें छोड दिया था और पांडलम के राजा राजशेखर पांडियन ने उन्हें अपने पास रखा। मलयालम और कोडवा में उनकी कहानियां और गीत प्रसिद्ध हैं जिनमें उनके बाद के जीवन का वर्णन होता है। इन कहानियों और गीतों में अय्यप्पन द्वारा मुस्लिम ब्रिगेड वावर की को पराजित करना और उसके बाद वावर द्वारा उनकी पूजा का वर्णन मिलता है।
सबसे प्रसिद्ध अय्यप्पन मंदिर केरल की पतनमथिट्टा पहाड़ियों पर स्थित सबरिमलय मन्दिर है। यहाँ प्रति वर्ष दस लाख से अधिक तीर्थयात्री आते हैं। इस प्रकार यह विश्व के सबसे बडे तीर्थस्थलों में से एक है। सबरीमाला आने वाले तीर्थयात्रियों को ४१ दिन तक ब्रह्मचर्य का पालन करने तथा मांस-मदिरा से दूर रहने की कठिन व्रत करना होता है। तीर्थयात्रियों को नंगे पांव ही पहाड़ी की चोटी पर स्थित इस मंदिर तक चढना होता है। इस प्रकार इस यात्रा के दौरान तीर्थयात्रियों के बीच न्यूनतम सामाजिक और आर्थिक असमता दृष्टिगोचर होती है।
अय्यप्पन और तमिल देवता अयनार के बीच ऐतिहासिक संबंध हैं। अय्यप्प की स्तुति का मन्त्र 'स्वामीये शरणम् अय्यप्पा ' है जिसका अर्थ है - स्वामि अय्यप्प ! मैं आप की शरण में हूँ।